CELEX: 52000PC0425
Language: fi
Date: 2000-07-06
Title: Ehdotus: neuvoston asetus tietyistä Välimeren kalavarojen teknisistä säilyttämistoimenpiteistä annetun asetuksen (EY) N:o 1626/94 muuttamisesta viidennen kerran

Avis juridique important

|

52000PC0425

Ehdotus: neuvoston asetus tietyistä Välimeren kalavarojen teknisistä säilyttämistoimenpiteistä annetun asetuksen (EY) N:o 1626/94 muuttamisesta viidennen kerran  /* KOM/2000/0425 lopull. */  

Ehdotus: NEUVOSTON ASETUS tietyistä Välimeren kalavarojen teknisistä säilyttämistoimenpiteistä annetun asetuksen (EY) N:o 1626/94 muuttamisesta viidennen kerran(komission esittämä)PERUSTELUTNeuvoston asetuksen (EY) N:o 1626/94, sellaisena kuin se on muutettuna asetuksella (EY) N:o 1448/1999, 3 artiklan 1 kohdassa ja 6 artiklan 1 kohdassa säädetään joistakin Välimerellä harjoitettavaan kalastukseen sovellettavista teknisistä toimenpiteistä. Niitä koskevien väliaikaisten poikkeusten voimassaolo päättyi 31 päivänä toukokuuta 2000. Kyseiset poikkeukset koskivat seuraavia seikkoja:a) hinattavien verkkojen käyttökieltoa 3 merimailin päässä rannikosta tai alle 50 metrin syvyydessä, jos kyseinen syvyys saavutetaan jo lähempänä rannikkoa (3 artiklan 1 kohta), jab) hinattavien verkkojen silmäkoosta 6 artiklan 1 kohdassa ja liitteessä III annettua sääntöä. Pääsääntöisesti silmäkoko on hinattavien verkkojen osalta 40 millimetriä (20 millimetriä sardiinin ja anjoviksen kalastuksessa) ja kierrenuottien osalta 14 millimetriä.Poikkeusten soveltamisedellytyksenä on, että 1 päivänä tammikuuta 1994 voimassa olevassa kansallisessa lainsäädännössä sallitut edellytykset eivät ole yhtä tiukkoja.Asetuksen (EY) N:o 1448/1999 2 artiklan 1 kohdassa säädetään, että jäsenvaltioiden on kerättävä ja toimitettava komissiolle ennen 1 päivää helmikuuta 2000 kaikki mahdolliset tieteelliset tiedot poikkeusedellytysten nojalla harjoitetun kalastuksen vaikutuksista kyseisiin kalavaroihin. Asetuksen (EY) N:o 1448/1999 2 artiklan 2 kohdassa säädetään, että komissio esittää neuvostolle kaikkien asianomaisten tieteellisten tietojen perusteella ehdotuksen siitä, voidaanko kalastusta jatkaa edellä mainituin poikkeusedellytyksin sekä kalastusta koskevat tekniset yksityiskohdat.Italia ja Kreikka ovat toimittaneet tieteellisiä tietoja. Kalastuksen tieteellis-teknis-taloudellinen komitea tutki tietoja 3.-7. huhtikuuta 2000 pidetyssä täysistunnossaan.Kalastuksen tieteellis-teknis-taloudellisen komitean raportin mukaan poikkeusten jatkaminen ei vaikuta haitallisesti kalavaroihin. Komitea antoi kuitenkin joitakin suuntaviivoja, joilla kielteisiä vaikutuksia voidaan vähentää.Komissio ehdottaa nyt, että kyseistä kalastusta jatketaan 31 päivään joulukuuta 2002 asti, edellyttäen että kansallista lainsäädäntöä täydennetään kalastuksen tieteellis-teknis-taloudellisen komitean ohjeiden perusteella laadittujen suuntaviivojen mukaan. Mainittuun määräaikaan mennessä vuoden 2002 jälkeisestä yhteisestä kalastuspolitiikasta käytävistä keskusteluista voidaan olettaa saatavan asianmukaiset suuntaviivat pitkäaikaisen ratkaisun löytämiseen.Neuvostoa pyydetään hyväksymään tämä ehdotus, jotta kalastustoimintaa voidaan jatkaa kalavarojen säilyttämisen kannalta suotuisemmissa olosuhteissa.Ehdotus: NEUVOSTON ASETUS tietyistä Välimeren kalavarojen teknisistä säilyttämistoimenpiteistä annetun asetuksen (EY) N:o 1626/94 muuttamisesta viidennen kerranEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon tietyistä Välimeren kalavarojen teknisistä säilyttämistoimenpiteistä 27 päivänä kesäkuuta 1994 annetun neuvoston asetuksen (EY) N:o 1626/94  [1] ja erityisesti sen 3 artiklan 1 kohdan ja 6 artiklan 1 kohdan,[1]   EYVL L 171, 6.7.1994, s. 1. Asetus sellaisena kuin se on muutettuna asetuksella (EY) N:o 812/2000 (EYVL L 100, 20.4.2000, s. 3).ottaa huomioon komission ehdotuksen  [2],[2]  EYVL C , , s. .sekä katsoo seuraavaa:(1) Asetuksen (EY) N:o 1626/94 3 artiklan 1 kohdassa ja 6 artiklan 1 kohdassa säädetään tietyistä teknisistä säilyttämistoimenpiteistä, joihin sovellettiin poikkeusedellytyksiä 31 päivään toukokuuta 2000.(2) Poikkeusedellytyksiä nykyisin soveltavalla kalastuksella on erittäin huomattava merkitys useiden kalastukseen liittyvien teollisuudenalojen taloudessa yleisesti.(3) Asetuksen (EY) N:o 1448/1999 2 artiklan 2 kohdassa säädetään, että komissio esittää neuvostolle kaikkien asianomaisten tieteellisten tietojen perusteella ehdotuksen siitä, voidaanko kalastusta jatkaa edellä mainituin poikkeusedellytyksin sekä kalastusta koskevat tekniset yksityiskohdat.(4) Kalastuksen tieteellis-teknis-taloudellinen komitea antoi 3 päivän ja 7 päivän huhtikuuta 2000 välisenä aikana järjestetyssä täysistunnossa lausuntonsa kyseisen kalastuksen biologisista vaikutuksista  [3]. Kalastuksen tieteellis-teknis-taloudellisen komitean käytössä olevien tietojen perusteella voidaan päätellä, että tietyn kalastuksen kielteisiä vaikutuksia kalavaroihin voidaan vähentää tietyillä teknisillä edellytyksillä.[3]   SEC(2000)XXXX(5) Komissio esittää asetuksen (EY) N:o 3760/92 14 artiklan 2 kohdan mukaisesti kertomuksen, jonka jälkeen yhteisestä kalastuspolitiikasta vuonna 2002 käytävissä keskusteluissa etsitään pitkän aikavälin ratkaisuja tähän ja muihin Välimerellä harjoitettavaa tietynlaista kalastusta koskeviin ongelmiin.(6) Tästä syystä on aiheellista säätää 3 artiklan 1 kohtaa ja 6 artiklan 1 kohtaa koskevien nykyisten poikkeusten jatkamisesta 31 päivään joulukuuta 2002 kalastuksen vaikutusta kalavaroihin vähentävin teknisin edellytyksin.(7) Jäsenvaltioiden olisi säädettävä edellä mainituista teknisistä edellytyksistä kansallisessa lainsäädännössä kalastuksen tieteellis-teknis-taloudellisen komitean laatimien suuntaviivojen mukaisesti,ON ANTANUT TÄMÄN ASETUKSEN:1 artiklaMuutetaan asetus (EY) N:o 1626/94 seuraavasti:1. Korvataan 3 artiklan 1 kohdan toinen alakohta seuraavasti: "Kuitenkin kaikkia pyydyksiä, joita käytetään ensimmäisessä alakohdassa säädettyä etäisyyttä lähempänä rannikkoa 1 päivänä tammikuuta 1994 voimassa olevan kansallisen lainsäädännön mukaisesti, voidaan käyttää 31 päivään joulukuuta 2002 asti, ellei neuvosto päätä toisin määräenemmistöllä komission ehdotuksesta ja sellaisten tieteellisten tietojen perusteella, jotka osoittavat että kyseisten pyydysten käyttö ei vaikuta kalavaroihin kielteisesti."2. Lisätään 3 artiklaan 1 a alakohta seuraavasti:"1 a. Pyydysten käyttö 1 kohdan toisen alakohdan mukaisin edellytyksin on kielletty, lukuun ottamatta gangui-troolien avulla harjoitettavaa kalastusta, mikäli kyseinen jäsenvaltio ei kyseisen kalastuksen osalta ole toteuttanut toimenpiteitä sen varmistamiseksi, että- 3 kohdassa tarkoitettua kieltoa ei vaaranneta,- kalastus ei häiritse muita kuin trooleja, nuottia tai vastaavia hinattavia verkkoja käyttävien alusten toimintaa,- kalastus on rajoitettu kohdelajeihin, joiden osalta ei ole asetettu vähimmäiskokoja aluksesta purkamiselle 8 artiklan mukaisesti,- kalastusta harjoitetaan ainoastaan sellaisina kausina, joina muiden kuin kohdelajien sivusaaliit ovat mahdollisimman pieniä,- aluksilla on erityiskalastuslupia koskevista yleisistä säännöksistä 27 päivänä kesäkuuta 1994 annetun asetuksen (EY) N:o 1627/94  [4] mukaisesti annetut erityiskalastusluvat."[4]   EYVL L 171, 6.7.1994, s. 7.Näistä toimenpiteistä on ilmoitettava komissiolle ennen 30 päivää syyskuuta 2000.3. Korvataan 6 artiklan 1 kohdassa päivämäärä 31. toukokuuta 2000 päivämäärällä 31. joulukuuta 2002.4. Lisätään 6 artiklaan 1 a alakohta seuraavasti:"1 a. Pyydysten käyttö 1 kohdan toisen alakohdan mukaisin edellytyksin on kielletty, mikäli kyseinen jäsenvaltio ei kyseisen kalastuksen osalta ole toteuttanut toimenpiteitä sen varmistamiseksi, että- kalastus on rajoitettu kohdelajeihin, joiden osalta ei ole asetettu vähimmäiskokoja aluksesta purkamiselle 8 artiklan mukaisesti,- kalastusta harjoitetaan ainoastaan sellaisina kausina, joina muiden kuin kohdelajien sivusaaliit ovat mahdollisimman pieniä,- aluksilla on erityiskalastuslupia koskevista yleisistä säännöksistä 27 päivänä kesäkuuta 1994 annetun asetuksen (EY) N:o 1627/94 mukaisesti annetut erityiskalastusluvat."Näistä toimenpiteistä on ilmoitettava komissiolle ennen 30 päivää syyskuuta 2000.2 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...] päivänä [...]kuuta [...].Neuvoston puolestaPuheenjohtaja